22. ΑΠΟΦΑΣΗ ΥΠΟΥΡΓΟΥ ΑΝΑΠΤΥΞΗΣ Αριθ.Φ1-1342 της 27 Ιουν.-15 Ιουλ. 1997 (ΦΕΚ Β΄587) Μητρώο Προμηθευτών του άρθρου 4 του Ν. 2251/94 (συμβάσεις από απόσταση). Έχοντας υπόψη: 1.Το Ν. 1558/85 «Κυβέρνηση και Κυβερνητικά όργανα». 2.Το Π.Δ. 27/96 (ΦΕΚ 194Α/96) «περί συγχωνεύσεως των υπουργείων Τουρισμού, Βιομηχανίας, Ενέργειας και Τεχνολογίας και  Εμπορίου στο Υπουργείο Ανάπτυξης", όπως τροποποιήθηκε μεταγενέστερα, 3.Το Π.Δ. 59/96 (ΦΕΚ 51 Α/96) «περί σύστασης Γενικής Γραμματείας Εμπορίου στο Υπουργείο Ανάπτυξης και καθορισμού των αρμοδιοτήτων της», 4.Τον Ν. 2251 /94 (ΦΕΚ 191 Α/94) για την «Προστασία των καταναλωτών», και ειδικότερα την παράγραφο 12δ του άρθρου 4 αυτού, όπως προστέθηκε με το άρθρο 41του Ν. 2496/97 (ΦΕΚ 87Α/97). 5.Το γεγονός ότι από τις διατάξεις της απόφασης αυτής δεν προκαλείται  δαπάνη στον κρατικό προϋπολογισμό, αποφασίζουμε: Άρθρ.1.-1.Το Μητρώο Προμηθευτών που προβλέπεται στο άρθρο 4 παρ. 12 του Ν. 2251/94 τηρείται στη Δ/νση Τεχνικού Ελέγχου και Προστασίας Καταναλωτή της Γενικής Γραμματείας Εμπορίου του Υπουργείου Ανάπτυξης. 2.Το Μητρώο αυτό είναι δημόσιο έγγραφο και καθένας μπορεί να το συμβουλεύεται  και να ζητά πιστοποιητικό οποιασδήποτε εγγραφής του. 3.Στο εν λόγω Μητρώο Προμηθευτών καταχωρούνται: α) Ο αύξων αριθμός μητρώου του προμηθευτή, β) Η επωνυμία του, γ) Η ακριβής διεύθυνση της έδρας του, το τηλέφωνο και το FAX του, δ).Συνοπτική περιγραφή των ειδών που ο προμηθευτής προτίθεται να πωλεί από απόσταση, π.χ. ηλεκτρικά οικιακά είδη, βιβλία, έπιπλα κ.λ.π. ε).Ο αριθμός του φορολογικού του μητρώου και η Δημόσια Οικονομική Υπηρεσία  στην οποία ανήκει. στ).Διάφορα άλλα στοιχεία σχετικά με τον προμηθευτή (παρατηρήσεις, ποινές, κ.λ.π.). Άρθρ.2.-1).Για την εγγραφή στο εν λόγω μητρώο ο προμηθευτής υποβάλλει στην αρμόδια Υπηρεσία τήρησης του αίτηση εγγραφής, στην οποία αναφέρονται τα προαναφερθέντα στοιχεία 3β, 3γ και 3δ του άρθρου 1 καθώς και τα στοιχεία της παραγράφου 3ε του ιδίου άρθρου, αν υπάρχουν, άλλως τα τελευταία υποβάλλονται μόλις αποκτηθούν από τον προμηθευτή. Ο εγγεγραμμένος στο μητρώο προμηθευτής υποχρεούται κάθε αλλαγή των ανωτέρω στοιχείων να την δηλώνει εγγράφως στην Υπηρεσία μητρώου εντός δέκα ημερών από την πραγματοποίηση της, για την σχετική ενημέρωση της μερίδας του. 2).Αριθμός μητρώου οριστικά διαγραφέντος προμηθευτή δεν ξαναχρησιμοποιείται. 3).Ο αριθμός μητρώου του προμηθευτή αναφέρεται υποχρεωτικά σε κάθε πρόταση του προς καταναλωτές για σύναψη σύμβασης από απόσταση. 4) Η Υπηρεσία τήρησης του Μητρώου δικαιούται να ζητά από τους προμηθευτές οποιαδήποτε στοιχεία κρίνει σκόπιμο σχετικά με τις εξ αποστάσεως συναπτόμενες συμβάσεις τους, π.χ. τα υπ' αυτών χρησιμοποιούμενα σχετικά έντυπα κλπ. Η. μη παροχή από προμηθευτή στην Υπηρεσία Μητρώου των αιτούμενων από αυτήν στοιχείων ή κάποιων εκτων3β, 3γ, 3δ και 3ε του άρθρου 1, καθώς και η μη εφαρμογή από αυτόν της παραγράφου 3 του παρόντος άρθρου, εκτιμάται ως παράγων διαγραφής του από το Μητρώο. Άρθρ.3.-Η παρούσα απόφαση, που ισχύει από την επομένη της δημοσίευσης της στον ημερήσιο τύπο, να δημοσιευθεί στην Εφημερίδα της Κυβερνήσεως και να ανακοινωθεί στον  ημερήσιο τύπο. (Μετά τη σελ.210,262) Σελ.210,263 Τεύχος 1408 Σελ. 71 Προστασία ελεύθερου ανταγωνισμού 11.Δ.ε.22 